*Revidert mai 2024*

**Vedtekter for Gullvika Naturbarnehage AS**

1. **Eierforhold:**Selskapets firma er Gullvika Naturbarnehage AS, og er en privat barnehage som eies av Trine Stieng og Brita Haukø.  
   Selskapet er et aksjeselskap hvorav eierne har 50 % hver av aksjene.
2. **Selskapets virksomhet:**  
   Selskapets virksomhet er å drive barnehage for barn i alderen 0 – 6 år.  
   Selskapet er lokalisert i Namsos kommune.
3. **Selskapets aksjekapital:**  
   Selskapets aksjekapital er kr. 100.000,- fordelt på 100 aksjer pålydende kr. 1000,-
4. **Styret:**  
   Selskapets styre skal ha en til fem styremedlemmer.  
   Styret består av fire personer.
5. **Formål:**  
   Gullvika Naturbarnehage skal drives i samsvar med Lov om barnehager, og de forskrifter og retningslinjer Kunnskapsdepartementet til enhver tid gjør gjeldende.  
   Samt at bedriften skal i nær forståelse og samarbeid med barnas hjem gi barna gode utviklings- og aktivitetsmuligheter.
6. **Samarbeidsutvalget**Samarbeidsutvalg og foreldreråd velges i samsvar med de regler som er gitt i lov og forskrift.  
   Det velges det en representant fra foreldrene pr avdeling, og en representant fra de ansatte. Dette gjøres på høsten.  
   Styrer i barnehagen fungerer som sekretær i utvalget med uttalelsesrett, men ikke stemmerett.
7. **Hjemmeside/Kidplan**Barnehagen har hjemmeside med blant annet informasjon om avdelingene, personalet, drift, pedagogisk innhold og interne sider for hver enkelt avdeling.  
   [*www.gullvikanaturbarnehage.barnehage.no*](http://www.gullvikanaturbarnehage.barnehage.no)Påloggingsinformasjon blir sendt til foresatte ved barnets oppstart i barnehagen.  
   Kidplan er den interne delen av hjemmesiden hvor foresatte har tilgang via passord.  
   Her legges månedsplaner, informasjon og bilder.  
   Siden benyttes også til å sende beskjeder mellom barnehage og hjem, foresatte kan legge inn fravær på barnet sitt, samt samtykker ligger også her.
8. **Facebook og Instagram**Barnehagen har offentlig Facebook og Instagramprofil hvor det legges ut bilder av hverdagen.
9. **Åpningstider:**  
   Barnehageåret 2024/2025 begynner mandag 12. august 2024, men starter med to planleggingsdager slik at barnas første dag er onsdag 14. august.  
     
   Barnehagens åpningstider er kl. 07.00 – 16.30.  
   Ved behov kan vi åpne 06.45 og stenge 16.45, men da må det gis beskjed senest dagen før innen kl. 12.00.

Vi vil ha beskjed innen kl. 10.00 hvis dere tar en fridag, er syke eller kommer senere til barnehagen enn normalt.  
Hvis vi ikke hører noe innen kl. 10.00 vil vi ta kontakt med hjemmet i løpet av dagen.

Barnehagen er i samsvar med kommunale barnehager stengt julaften, nyttårsaften og onsdag før skjærtorsdag.   
  
Det er fem planleggingsdager i løpet av året. Dagene brukes til kurs og planlegging for personalet, og barnehagen er da stengt.   
  
Vi følger skoleruten i forhold til planleggingsdager (5 stk.).   
***Barnehageåret 24/25:***  
12. og 13.08. 27.11. og de to siste datoene er ikke satt enda.   
  
Eier kan vurdere redusert drift i rolige perioder som jul, påske, sommerferier og lignende. Da slås avdelingene sammen, og man har som regel en avdeling åpen.  
  
Alle barn må ta ut minst 4 uker ferie i løpet av barnehageåret, derav 3 uker sammenhengende ferie i perioden 20.juni – 19.august.

Barnehagen vil i fellesferien ha stengt i 2 uker.

Fastsatte uker hvert år: **29 og 30**

1. **Opptak og opptakskriterier:**  
   Søknadsfrist er 1. mars hvert år.  
   ¤ Barn med nedsatt funksjonsevne har prioritet ved opptak, dersom barnet etter   
    sakkyndig vurdering har nytte av oppholdet i barnehagen. (§9 Lov om barnehager)  
   ¤ Søsken til barn i barnehagen, og barn av ansatte prioriteres ved opptak.¤ Ved opptak tas det hensyn til barnegruppas sammensetning.¤ Det kan gis prioritet ved opptak til barn som tilhører nærmiljøet.  
   ¤ Barn som søker spesifisert på bakgrunn av barnehagens satsningsområde kan   
    prioriteres.  
   ¤ Opptak skjer i samarbeid mellom Namsos kommune og styrer.
2. **Opptakskrets:**Gullvika Naturbarnehage as har Namsos kommune som opptakskrets. Men kan ta inn barn fra andre kommuner hvis det er aktuelt.
3. **Endring av barnehage/plasstype fra nytt barnehageår, eller i løpet barnehageåret:**Frist for endring av barnehageplass før nytt barnehageår er 20. februar hvert år.  
   Søknad for dette finnes på barnehageporttalen på Namsos kommune sin hjemmeside.  
     
   Ved ønske om å bytte barnehage gjøres dette også vis barnehageportalen til Namsos kommune.
4. **Oppsigelse – permisjon:**  
   ¤ Oppsigelsesfrist er 1. hver måned.   
   ¤ Oppsigelsestid er en måned.  
   ¤ Oppsigelse gjøres på kommunens barnehageportal.  
   ¤ Barn som blir tildelt barnehageplass beholder denne fram til medio august det året   
    de skal begynne på skolen. Automatisk oppsigelse på plassen til skolestarterne.  
   ¤ Ved oppsigelse etter 1. april må det betales for plassen ut inneværende barnehageår.
5. **Foreldrebetaling:**  
   Gullvika Naturbarnehage følger Namsos kommune sine betalingssatser.  
     
   Se Namsos kommune sin hjemmeside for mer informasjon om priser.  
     
   Søskenmoderasjon:  
   2 barn: 30 %  
   Øvrige barn: 60 %  
     
   Kjøp av ekstra dager: 280,-  
   Ved ledig kapasitet på avdeling kan foresatte ha mulighet til å kjøpe ekstra dager.  
     
   Det betales for 11 måneder i året.  
   Juli og august er det halv pris på plass.  
   Betalingen skjer innen den 25. hver måned.  
   ***Faktura sendes av regnskapskontoret på mail til en av foresatte.***  
   Dersom det ikke betales innen forfall, og betalingsutsettelse ikke er innvilget, vil foresatte motta skriftlig advarsel om at barnet kan miste plassen dersom betaling ikke skjer innen 14 dager.  
   De som er skyldig betaling for plass kan ikke få sine barn inn i barnehagen ved neste opptak.  
     
   Ved for sein henting uten avtale, slik at foresatte og barn ikke er ute fra avdelingen innen klokken 1630, blir man belastet med tilleggsbetaling pålydende **350,-** pr barn for kjøp av ekstra tid.  
   Dette gjelder også ved for tidlig levering uten avtale.
6. **Kostpenger**  
   Vi har full kost. Kostpengene smøremåltid, lunsj, fruktmåltid og drikke hver dag.  
   Vi har to frukt/grønt måltider hver dag, samt minst to varme måltider i uka.  
     
   Kostpengene pr. 15.08.22:  
   100 % plass – 400,-  
   90 % plass – 360,-  
   80 % plass – 320,-  
   70 % plass - 280,-  
   60 % plass – 240,-  
   50 % plass – 200,-
7. **Arealutnytting**  
   Barnehagens leke- og oppholdsareal er satt til 4,5m2 pr. barn over 3 år, og 5,33 m2 pr. barn under 3 år.
8. **Taushetsplikt**  
   Samtlige som sitter i eierstyret, Samarbeidsutvalget, personalet, vikarer, renholdere og lignende er alle underlagt taushetsplikt jmfr Lov om barnehage og Forvaltingsloven §13 og §13a.
9. **Internkontrollsystem**  
   Barnehagen har eget internkontrollsystem for Helse, Miljø og Sikkerhet, og derunder miljørettet helsevern – PBL Mentor.  
   Foresatte har rett på innsyn i kontrollsystemet, og må rette henvendelse til styrer i forbindelse med dette.
10. **Politiattest**  
    Alle som tilsettes i barnehagen, enten som vikar eller fast stilling, skal legge frem tilfredsstillende politiattest, jmfr § 20 Lov om barnehager.
11. **Forsikringer**  
    Det er tegnet skade- og ulykkes forsikring for barn gjennom PBL/Gjensidige.  
    Forsikringen gjelder også på turer, og arrangementer som er i regi av barnehagen når barnehagepersonalet er ansvarlig.  
    Forsikringen dekker ikke skader og tap på private eiendeler som oppbevares i barnehagen som kan oppstå ved leik, uhell, brann og lignende.  
    Den enkeltes hjemforsikring er den nærmeste forsikring på dette.